《白云飞处二首为□祠部赋 其一》
宋代·邓林

先陇松楸浙水东，白云飞处见重峰。琼花乱落乌啼树，雪片平铺马鬣封。

千里关河迷眺目，一天风雨惨愁容。怀英美誉留青史，忠孝期君遣远踪。

作者简介：宋福州福清人，字楚材。孝宗淳熙五年进士。授泰和簿。与辛弃疾、周必大、陈傅良、戴溪、朱熹、吕祖谦等为友。曾三上书于朝，讥切朝政。时朝议欲授以中都干官，或沮之，改石城丞。有《虚斋文集》。